google/wiki40b huggingface dataset:
बेवफा (2005 फ़िल्म)

संक्षेप

अंजलि (करीना कपूर) और राजा (अक्षय कुमार) एक दूसरे से प्यार करते हैं। अंजलि की बड़ी बहन, आरती (सुष्मिता सेन) को जब ये बात पता चलती है तो वो उनसे वादा करती है कि वो माता-पिता को उनकी शादी के लिए मना लेगी। आरती की शादी आदित्य साहनी (अनिल कपूर) से हुई है और वे दो जुड़वाँ बच्चों के माता-पिता बनने वाले होते हैं। लेकिन बच्चों को जन्म देने के ठीक बाद ही आरती की मौत हो जाती है।
आरती और अंजलि के माता-पिता इस बात से अनजान है कि अंजलि किसी और से प्यार करती है। वे लोग आरती के गुजर जाने के बाद आदित्य से अंजलि की शादी कराने की सोचते हैं। अंजलि इस शादी के खिलाफ रहती है। लेकिन अंततः अंजलि ने आदित्य से अपनी बहन के बच्चों को माँ का प्यार प्रदान करने के लिए शादी की। शादी के बाद, परिवार नई दिल्ली में स्थानांतरित हो जाता है। आदित्य एक व्यापारिक टाइकून है जो अपनी पत्नी बनी साली या अपनी दो छोटी बेटियों के लिए मुश्किल से समय निकाल पाता है और वह अभी भी आरती के नुकसान पर शोक कर रहा है। अंजलि मां और पत्नी की भूमिका पूरी करती है लेकिन खुद और आदित्य के बीच के अंतर को पाटने में सफल नहीं रह पाती। वह खुद को ऐसे विवाह में पाती है जिसमें कोई संगतता नहीं है, केवल समझौता है। वह जुड़वाँ बच्चों के लिए इस रिश्ते में बनी रहती है, जिसे वह अब खुद के ही मानती है।
इन सबके बीच, एक दिन राजा जो अब एक प्रसिद्ध गायक बन गया है, उसके जीवन में वापस आ जाता है। अंजलि टूटा हुआ महसूस करती है, लेकिन उसके साथ समय बिताना शुरू करती है और वे अपनी दोस्ती का पुनर्विकास करते हैं। राजा उनके रिश्ते को फिर से पुनर्जीवित करना चाहता है लेकिन अंजली अपने पति और बच्चों को नहीं भूल सकती। उसे छोड़ किसी और से शादी कर लेने के कारण राजा उसे बेवफ़ा मानने लगता है। आदित्य एक व्यापार यात्रा से लौट आता है और उसे अंजलि में बदलाव महसूस होता है। वह अपने दोस्तों, एक उज्जवल जोड़े - दिल और पल्लवी अरोड़ा (मनोज वाजपेयी और शमिता शेट्टी) की मदद लेने का फैसला करता है। वह राजा के बारे में पता लगाता है और अंजलि को बताता है कि वह उसके पिछले और वर्तमान प्यार के बारे में जानता है। बाद में आदित्य अंजलि को उन दोनों में से किसी एक को चुनने की आजादी देता है। अंजलि उन दोनों में से आदित्य को चुनती है। दिल टूटने के बाद राजा विश्व की सैर करने निकल पड़ता है और इसी के साथ कहानी समाप्त होती है।
खामिस गद्दाफी

खामिस गद्दाफी: (27 मई 1983 - 29 अगस्त 2011) पूर्व लीबिया के नेता मुअम्मर अल-गद्दाफी के सातवें और सबसे छोटे बेटे थे, और लीबियाई सेना में खामिस ब्रिगेड के प्रभारी सैन्य कमांडर थे। वह अपने पिता के आंतरिक मंडल का हिस्सा थे। 2011 में लीबियाई गृहयुद्ध के दौरान, वह अपने पिता को उखाड़ फेंकने की कोशिश कर रहे विपक्षी बलों के लिए एक बड़ा लक्ष्य थे।.
मस्तूंग ज़िला

लोग

मस्तूंग में सबसे अधिक ब्राहुई भाषा बोली जाती है, जिसके बाद बलोच भाषा के मातृभाषी दूसरे स्थान पर आते हैं। ९९% लोग बलोच समुदाय के हैं।
कू

कू देवनागरी व्यंजन के क वर्ण का एक अक्षर है।
आवासीय क्षेत्र

आवासीय क्षेत्र (residential area) या रिहायशी क्षेत्र किसी नगर का वह भाग होता है जिसका प्रयोग अधिकांश रूप से मकानों व लोगों के आवास के लिए अन्य साधनों के लिए करा गया हो। यहाँ लोग अपने परिवारों के साथ रहते हैं, जबकि रोज़गार के लिए औद्योगिक, वाणिज्य या कृषि क्षेत्रों में जाते हैं। आवासीय क्षेत्रों में अक्सर ज़मीन के औद्योगिक और अन्य ग़ैर-आवासीय प्रयोगों पर पाबंदी होती है।
ऑक्सीजन चक्र

ओक्सिजमन च्क्र्--ओक्सिजन जैव मण्डल मे एक महतवपुर्न भुमिका निभाता है इस्मे ओक्सिजन विभिन्न रासायनिक रुपो मे एक च्हक्रिय क्रम के तहत वातावरण से जिव धारियो तक पहुच्हता है और फिर वातावरण को वापस कर दिया जाता है।
गोलीय खगोलशास्त्र

गोलीय खगोलशास्त्र (spherical astronomy) या स्थितीय खगोलशास्त्र (positional astronomy) खगोलशास्त्र की वह शाखा है जिसमें खगोलीय वस्तुओं का किसी विशेष समय, तिथि या पृथ्वी पर स्थित स्थान पर खगोलीय गोले में स्थान अनुमानित करा जाता है। यह अध्ययन की शाखा गोलीय ज्यामिति के सिद्धांतों व विधियों और खगोलमिति की मापन-कलाओं पर निर्भर है। ऐतिहासिक दृष्टि से गोलीय खगोलशास्त्र को पूरे खगोलशास्त्र की प्राचीनतम शाखा माना जा सकता है क्योंकि धार्मिक, ज्योतिष, समयानुमान और दिक्चालन (नैविगेशन) कार्यों के लिये मानव आकाश में तारों, तारामंडलों, ग्रहों, सूर्य व चंद्रमा की स्थिति को ग़ौर से जाँचता-समझता रहा है। अकाश में खगोलीय वस्तुओं के स्थानों को गणितीय रूप से समझने के विज्ञान को खगोलमिति (astronomy) कहते हैं।

निर्देशांक प्रणालियाँ

गोलीय खगोलशास्त्र के प्राथमिक तत्व निर्देशांक प्रणालियाँ (coordinate systems) और समय हैं। अकाश में वस्तुओं के निर्देशांक भूमध्यीय निर्देशांक प्रणाली के अनुसार तय किये जाते हैं जिसमें पृथ्वी की भूमध्य रेखा को कल्पित रूप से उभारकर खगोलीय गोले पर भी खेंचा जाता है। इस प्रणाली में किसी भी आकाशीय वस्तु का स्थान उसके दाएँ आरोहण (α, right ascension) और दिक्पात (δ, declination) से निर्धारित हो जाती है। फिर अक्षांश (लैटिट्यूड) और समय के प्रयोग से उस वस्तु का क्षितिजीय निर्देशांक प्रणाली में स्थान अनुमानित करा जा सकता है, जो ऊँचाई (altitude) और दिगंश (azimuth) नामक दो राशियों द्वारा व्यक्त करा जाता है।

सूचीपत्र, पंचांग व तारामंडल

किसी वर्ष की तारों व गैलेक्सियों जैसी खगोलीय वस्तुओं के निर्देशांकों की तालिका तारा सूचीपत्र (star catalog) में मिलती हैं। अयन (precession) और डोलन (nutation) के प्रभाव समय के साथ-साथ इन निर्देशांकों को धीरे-धीरे बदलते रहते हैं और इसलिए कालक्रमानुसार नये तारा सूचीपत्र प्रकाशित करे जाते हैं। सूरज और ग्रहों की आकाश में स्थिति निर्धारित करने के लिये पंचांग (ephemeris) प्राचीनकाल से ही बनते आ रहे हैं, जिनमें यह लिखा जाता है कि किसी विशेष समय पर कोई खगोलीय वस्तु आकाश में किस स्थान पर नज़र आएगी।
मानव आँख बिना किसी दूरबीन के लगभग ६००० तारे पहचानने में सक्षम हैं जिनमें से आधे किसी भी समय पर क्षितिज के नीचे और दृष्टि से बाहर होते हैं। आधुनिक तारा-तालिकाओं में खगोलीय गोले को ८८ तारामंडलों में बांटा गया है और हर तारा किसी तारामंडल क्षेत्र का हिस्सा बनाया गया है। आधुनिक काल में ध्रुव तारा (Polaris) हमेशा ही पृथ्वी उत्तरी ध्रुव के लगभग ऊपर स्थित होता है।
चन्दौसी

विवरण

चन्दौसी दिल्ली से लगभग १४० किमी पूर्व में तथा मुरादाबाद नगर से ४० किमी दक्षिण में स्थित प्रसिद्ध व्यापारिक मंडी है। अलीगढ़, खैर, मेरठ, बरेली, नैनीताल और सहारनपुर के बीच में स्थित होने के कारण इस मंडी का केंद्रीय महत्व है। सड़कों और रेलों का प्रसिद्ध जंकशन है। यहाँ भारत का प्रसिद्ध टेर्निंग काॅलेज हैं जो रेलवे स्टेशन के निकट स्थित है।  गेहूँ, चावल, मक्का, सरसों, जौ ताथ नमक का व्यापार होता है। चंदौसी का घी शुद्धता के लिये उत्तरी भारत में प्रसिद्ध है। कपास से विनौला निकालने की मशीनें भी यहाँ हैं। यहाँ से कपास, सन, पटुआ, चीनी और पत्थर बाहर भेजा जाता है। इसके समीप जलविद्युत् केंद्र है।यहाँ गणेश चौथ का मेला लगता है और ये मुंबई के बाद यहाँ लगता है।  भारत में चंदौसी के गणेश मेला का द्वितीय स्थान है। यहां मिंट आयल का बड़ा काम होता है ।
सफ़ेद तीतर

विवरण

यह एक छोटे आकार का तीतरनुमा पक्षी है। नर मादा से थोड़ा बड़ा होता है और २९ से ३४ से. मी. लंबा होता है जबकि मादा २६ से ३० से. मी. लंबी होती है। नर और मादा का वज़न क्रमश: २६० से ३४० ग्राम और २०० से ३१० ग्राम होता है।नर और मादा तकरीबन एक जैसे दिखते हैं लेकिन नर के टखने में एक उभार होता है और कभी-कभी दो उभार तक भी देखे गये हैं। यह चटकीले रंगों वाला पक्षी है और पूरे शरीर एवं पूँछ तक में सफ़ेद, काली, गाढ़ी भूरी और हल्की भूरी धारियाँ होती हैं। अपने अन्य तीतर बिरादरों की तरह ख़तरा आने पर यह उड़ने से बेहतर भागना पसन्द करता है और काफ़ी तेज़ भाग लेता है।
दीर्घ

दीर्घ का अर्थ प्रयोग-अनुसार लम्बे समय के लिए किया जाता है।
लोक देवता

लोक देवता ऐसे देवता, राजा, सन्त, प्रसिद्ध या ऐतिहासिक व्यक्ति हैं जिनकी किसी क्षेत्र विशेष में मान्यता है। लेकिन पूरे भारत में वे ठीक से नहीं जाने जाते हैं।
तनु वेड्स मनु

संक्षेप

मनोज "मनु" शर्मा (माधवन) लंदन में रहने वाला एनआरआई डॉक्टर है। वह एक भारतीय दुल्हन खोजने के लिए और शादी करने के लिए भारत के लिए आता है। जब वो आता है, तब वो तनुजा "तनु" त्रिवेदी (कंगना राणावत) से मिलने के लिए अपने माता-पिता और दोस्त पप्पी (दीपक डोबरियाल) के साथ कानपुर जाता है। तनु शुरू में अपने घूंघट के पीछे चुप और शर्मीली लगती है, लेकिन मनु अंततः जान जाता है कि वास्तव में वो सो रही है।

बॉक्स ऑफिस

तनु वेड्स मनु ने १८५0 लाख रुपये रिलीज के पहले हफ्ते में कमाए। फिल्म ने 85.0 लाख के आसपास रुपये अपने दूसरे सप्ताह में कमाए। इसके दो सप्ताह के कुल कमाई 272,50 लाख थी। अपने तीसरे सप्ताह में 50 लाख। तीन सप्ताह में कुल 322,5 दस लाख। तथा चौथे सप्ताह में 35.0 लाख रुपये इस फिल्म एकत्र किये। अपने चार सप्ताह संग्रह ले रही है। ३६०० लाख रूपये इक्क्ठा किये।

समीक्षा

फिल्म को मिली-जुली समीक्षाएँ प्राप्त हुई।

रीमेक

इस फिल्म की सफलता के बाद एक अगली कड़ी तनु वेड्स मनु: रिटर्न्स 2015 में रिलीज़ हुई। इसमें कंगना के दो किरदार है।
जाँते

जाँते नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
बिरसा मुंडा अंतरराष्ट्रीय विमानक्षेत्र

टर्मिनल

वर्तमान में एक ही टर्मिनल है, इसे 24 मार्च 2013 को खोला गया था। इस टर्मिनल में यात्रा डेस्क, लाउंज आदि कि सुविधाएं है। भारतीय विमान पत्तन प्राधिकरण ने 3 और विमान पार्किंग स्टैंड बनाने का फैसला किया है जिससे यह भारत का पहला टीयर-2 विमान क्षेत्र बन जाएगा जिसमे 8 विमान पार्किंग स्टैंड हों। यहाँ पर रात में लैंडिंग भी मुफ्त है ताकि सुबह में महानगरों के लिए और उड़ान हों।
पुराने टर्मिनल को अब एक कार्गो टर्मिनल बदल दिया गया है जिसे 10 फरवरी 2017 को झारखंड के मुख्यमंत्री रघुबर दास ने उद्घाटित किया।
फायर अलार्म (अग्नि सचेतक)

डिजाइन

आम तौर पर उपयुक्त मॉडल बिल्डिंग कोड, बीमा एजेंसियों और अन्य प्राधिकारियों के आदेश के अनुसार संरक्षण के न्यूनतम स्तरों के सन्दर्भ के माध्यम से आग सुरक्षा लक्ष्यों के निर्धारण के बाद फायर अलार्म डिजाइनर इन लक्ष्यों को पूरा करने के लिए आवश्यक विशिष्ट घटकों, व्यवस्थाओं और इंटरफेसों को निर्दिष्ट करने का काम करता है। डिजाइन प्रक्रिया के दौरान इन प्रयोजनों के लिए विशेष रूप से बनाए गए उपकरणों का चयन किया जाता है और मानकीकृत इंस्टालेशन विधियों का पूर्वानुमान लगाया जाता है। संयुक्त राज्य अमेरिका में एनएफपीए 72, द नेशनल फायर अलार्म कोड एक स्थापित और व्यापक तौर पर इस्तेमाल किया जाने वाला इंस्टालेशन मानक है।
राष्ट्रीय राजमार्ग ४ (भारत)

मार्ग

यह उत्तर में क्षेत्रीय राजधानी, पोर्ट ब्लेयर, में आरम्भ होकर दक्षिण की ओर जाता है। फेरारगंज, बारातांग, कदमतला, रंगत, निम्बूडेरा, मायाबंदर से निकलकर यह दिगलीपुर में अन्त होता है।
जमदा शाही

विद्यालय

दारुल उलूम अलिमिया जामदा शाही जिला बस्ती उत्तर प्रदेश का 2 नo पे सुन्नी मुस्लिम मदरसा है इसमें १5०० छात्र (2014) पढ़ते ओर वही पे रहेते है यह पर 50 बड़े मोलाना पढ़ने की लिये है इसके प्रिंसपल मोलाना फारुक असरफी है

जमीदार या सेठ

1. हाजी मुन्ददीन सेठ (वसीउद्दीन खान , बसिरुददीन खान, सुम्सुद्दीन खान, शहनशाह खान )

2. मुस्तफा सेठ (मुजीब सेठ)

मौसम

बस्ती जिले के मौसम को चार सत्रो में विभाजित किया सकता है। मध्य नवंबर से फरवरी तक सर्दियों के मौसम, मई से जून गर्मी के मौसम, जुलाई से सितंबर के अंत मानसून के मौसम, मध्य नवंबर से अक्टूबर मानसून का मिलन मौसम है। सर्दियों में कोहरा बहुत ही हो जाता है। और गर्मियों में बहुत ही लू चलती है वर्षा: - जिले में औसत वार्षिक वर्षा 1166 मिमी है। तापमान: - सर्दियों के मौसम के दौरान औसत न्यूनतम तापमान लगभग 9-15 तक डिग्री सेल्सियस है और गर्मी के मौसम के दौरान कम से कम लगभग 25 डिग्री सेल्सियस दर्ज किया गया है, जबकि अधिकतम 44 डिग्री सेल्सियस मतलब है आर्द्रता: - दक्षिण पश्चिम मानसून के मौसम में सापेक्षिक आर्द्रता 70 प्रतिशत से ऊपर जाता है गर्मियों में हवा में बहुत शुष्क है। हवाओं: - जिले में औसत वार्षिक हवा कि गति 2 से 7.1 किमी / घंटे पूर्व से पश्चिम कि तरफ चलती रहती है कभी कभी गर्मियों के मौसम के शुरुआत में तेज आंधी चलती है जिसकी गति 50 से 80 किमी / घंटे तक होती है।

भाषा एंव बोली

यहा पर उर्दू, हिंदी ओर इंग्लिश है यह के लोग उर्दू में बात करते है
कर्णकवकता

कणकवकता या कर्णमक्षिकता (Otomycosis) यह बाह्यकर्ण का एक छूत का रोग है जो प्राय: श्रवणछिद्र पर होता है। ऐसा माना जाता है कि ये रोग बाह्य जीवाणुनाशक औषधियों के प्रयोग का कुपरिणाम होता है। ये जीवाणुनाशक औषधियाँ फ़ंगस जीवाणुओं हेतु एक पीढ़ीवर्धक पोषक का कार्य करती हैं। इस रोग में मुख्यत: भाग लेनेवाले फ़गस या तो एस्परगिलस समूह से संबद्ध होते हैं या फिर केंडिडा एल्वीकेंस समूह के होते हैं। यह रोग ऊष्ण या अधोष्ण जलवायु में अधिक प्रखर होता है।
कान का परीक्षण करने पर पता चलता है कि कर्णछिद्र एक प्रकार के भीगे हुए सफेद सोख्ता कागज की तरह मुलायम पदार्थ से भरा होता है। कभी-कभी एस्परगिलस नाइगर नामक फ़ंगस की उपस्थिति के कारण यह मुलायम पदार्थ सफेद के स्थान पर गाढ़े भूरे या काले रंग का भी पाया जा सकता है। इस पदार्थ को छिद्र से हटा देने के बाद यदि तुरंत ही दूसरा पदार्थ बन जाए तो कर्णकवकता नाम की बीमारी का संदेह किया जा सकता है। फिर भी निदान का संदेह मिटाने हेतु पदार्थ का सूक्ष्मदर्शी द्वारा परीक्षण करते हैं जिसमें शाखायुक्त तंतु माइसीलियम बनाते हुए तथा बीजयुक्त एस्परगिलस फ़ंगस के तंतु अथवा केडिडा एल्वीकेंस फ़ंगस के यीस्ट की तरह की कोशिकाएँ भी हो सकती हैं।
इस रोग की दशा में कान में खुजली होती है, कभी-कभी रंगहीन स्राव और यदि कर्णछिद्र का पूरा व्यास रुग्णक पदार्थ से भरा हो तो दर्द के साथ बहरापन भी पाया जा सकता है। उपचार के लिए कर्णछिद्र की शुष्क सफाई तथा "निस्टेटिन' नामक फ़ंगस विनाशक औषधि का उपयोग या तो पाउडर की तरह करते हैं या फिर मरहम के रूप में लगाते हैं। २ऽ क्षमतावाले सेलिसिलिक अम्ल को ९५ऽ क्षमतावाले एल्कोहल के साथ मिलाकर अथवा उपर्युक्त घोल में भीगे हुए फीते के टुकड़े कर्णछिद्र में करते हैं। वैसे एनीलिन अभिरंजक का भी कर्णछिद्र पर लेप करते हैं, किंतु इसका प्रयोग उपर्युक्त औषधियों से कम प्रभावशाली है।
इक्कीस तोपों की सलामी

कहानी

यह कहानी दो बच्चों की है जो अपने पिता के सपने (इक्कीस तोपों की सलामी) को पूरा करना चाहते हैं।
भगवतशरण अग्रवाल

डॉ॰ भगवत शरण अग्रवाल (जन्म : २३ फ़रवरी १९३०) हिन्दी के प्रसिद्ध साहित्यकार हैं। वे हाइकु लिखने में सिद्धहस्त हैं। वे 'हाइकु–भारती' के सम्पादक हैं।
उनका जन्म उत्तर प्रदेश के बरेली जनपद के फतेहगंज पूर्वी में हुआ था। उन्होने लखनऊ विश्वविद्यालय से बी.ए., पी–एच.डी. की उपाधि ली है।

कार्यक्षेत्र

वे गुजरात विश्वविद्यालय हिन्दी अनुस्नातक केन्द्र‚ एल.डी. आर्टस कॉलेज‚ अहमदाबाद के पूर्व हिन्दी विभागाध्यक्ष एवं प्रोफेसर–इन–चार्ज हैं। वे गुजरात विश्वविद्यालय के विजिटिंग प्रोफेसर एवं पी–एच.डी. निर्देशक हैं।

सम्मान एवं उपाधि

हिन्दी साहित्य सम्मेलन‚ इलाहबाद से साहित्य महामहोपाध्याय; अपने कार्य के लिए अनेक संस्थाओं द्वार पुरस्कृत व सम्मानित।

कृतियाँ

हाइकु संग्रह, काव्य संग्रह, गीत संग्रह, कहानी संग्रह, हास्य व्यंग्य शोध समीक्षा और कुछ संपादित ग्रंथ प्रकाशित
अज्ञेयवाद

अज्ञेयवाद (एग्नॉस्टिसिज्म / English: Agnosticism) ज्ञान मीमांसा का विषय है, यद्यपि उसका कई पद्धतियों में तत्व दर्शन से भी संबंध जोड़ दिया गया है। इस सिद्धांत की मान्यता है कि जहाँ विश्व की कुछ वस्तुओं का निश्चयात्मक ज्ञान संभव है, वहाँ कुछ ऐसे तत्व या पदार्थ भी हैं जो अज्ञेय हैं, अर्थात् जिनका निश्चयात्मक ज्ञान संभव नहीं है। अज्ञेयवाद, संदेहवाद से भिन्न है; संदेहवाद या संशयवाद के अनुसार विश्व के किसी भी पदार्थ का निश्चयात्मक ज्ञान संभव नहीं है।
भारतीय दर्शन के संभवतः किसी भी संप्रदाय को अज्ञेयवादी नहीं कहा जा सकता। वस्तुतः भारत में कभी भी संदेहवाद एवं अज्ञेयवाद का व्यवस्थित प्रतिपादन नहीं हुआ। नैयायिक सर्वज्ञेयवादी हैं और नागार्जुन तथा श्रीहर्ष जेसे मुक्तिवादी भी पारिश्रमिक अर्थ में संशयवादी अथवा अज्ञेयवादी नहीं कहे जा सकते।
एग्नास्टिसिज्म शब्द का सर्वप्रथम आविष्कार और प्रयोग सन् 1870 में टॉमस हेनरी हक्सले (1825-1895) द्वारा हुआ। अंग्रेजी जीवविज्ञानी थॉमस हेनरी हक्सले ने 1869 में "अज्ञेय" शब्द का उच्चारण किया था। पहले के विचारकों ने हालांकि लिखा था कि 5 वीं शताब्दी ई.पू. में संजय बेलाथथापुत्त जैसे अज्ञानी विचारों को बढ़ावा देने वाले कार्यों को बढ़ावा दिया गया था। भारतीय दार्शनिक जिन्होंने किसी भी जीवित जीवन के बारे में अज्ञेयवाद को व्यक्त किया था; और प्रोटगोरस, एक 5 वीं शताब्दी ईसा पूर्व, ग्रीक दार्शनिक जिन्होंने "देवताओं" के अस्तित्व के बारे में अज्ञेयवाद को व्यक्त किया। ऋग्वेद में नासदीय सूक्तः ब्रह्मांड की उत्पत्ति के बारे में अज्ञेयवादी है।

परिचय

यूरोपीय दर्शन में जहाँ संशयवाद का जन्म यूनान में ही हो चुका था, वहाँ अज्ञेयवाद आधुनिक युग की विशेषता है। अज्ञेयवादियों में पहला नाम जर्मन दार्शनिक कांट (1724-1804) का है। कांट की मान्यता है कि जहाँ व्यवहार जगत् (फिनामिनल वर्ल्ड) बुद्धि या प्रज्ञा की धारणाओं (कैटेगीरीज ऑव अंडरस्टैंडिंग) द्वारा निर्धार्य, अतएव ज्ञेय नहीं है। तत्व दर्शन द्वारा अतींद्रिय पदार्थों का ज्ञान संभव नहीं है। फ्रेंच विचारक कास्ट (1798-1857) का भी, जिसने भाववाद (पाजिटिविज्म) का प्रवर्तन किया, यह मत है कि मानव ज्ञान का विषय केवल गोचर जगत् है, अतींद्रिय पदार्थ नहीं। सर विलियम हैमिल्टन (1788-1856) तथा उनके शिष्य हेनरी लांग्यविल मैंसेल (1820-1871) का मत है कि हम केवल सकारण अर्थात् कारणों द्वारा उत्पादित अथवा सीमित एवं सापेक्ष पदार्थों को ही जान सकते हैं, असीम, निरपेक्ष एवं कारणहीन (अन्कंडिशंड) तत्वों को नहीं। तात्पर्य यह कि हमारा ज्ञान सापेक्ष है, मानवीय अनुभव द्वारा सीमित है और इसीलिए निरपेक्ष असीम को पकड़ने में असमर्थ है। ऐसा ही मंतव्य हर्बर्ट स्पेंसर (1820-1903) ने भी प्रतिपादित किया है। सब प्रकार का ज्ञान संबंधमूलक अथवा सापेक्ष होता है; ज्ञान का विषय भी संबंधों वाली वस्तुएँ हैं। किसी पदार्थ को जानने का अर्थ है उसे दूसरी वस्तुओं से तथा अपने से संबंधित करना, अथवा उन स्थितियों का निर्देश करना जो उसमें परिवर्तन पैदा करती है। ज्ञान सीमित वस्तुओं का ही हो सकता है। चूँकि असीम तत्व संबंधहीन एवं निरपेक्ष है, इसलिए वह अज्ञेय है। तथापि स्पेंसर का एक ऐसी असीम शक्ति में विश्वास है जो गोचर जगत् को हमारे सामने उत्क्षिप्त करती है। सीमा की चेतना ही असीम की सत्ता का प्रमाण है। यद्यपि स्पेंसर असीम तत्व को अज्ञेय घोषित करता है, फिर भी उसे उसकी सत्ता में कोई संदेह नहीं है। वह यहाँ तक कहता है कि बाह्य वस्तुओं के रूप में कोई अज्ञात सत्ता हमारे सम्मुख अपनी शक्ति की अभिव्यंजना कर रही है।
सहकारी बैंक

भारत में सहकारी बैंकों के प्रकार

(1) प्राथमिक सहकरी साख समितियां
(2) केन्द्रीय अथवा जिला सहकारी बैंक
(3) राज्य सहकरी बैंक
(4) भूमि विकास बैंक

केन्द्रीय अथवा जिला सहकारी बैंक

केंद्रीय सहकारी बैंक दो प्रकार के होते हैं-
(१) वे बैंक जिनमें केवल प्राथमिक समितियों को ही सदस्य बनाया जाता है।
(२) वे बैंक जिनमें समितियों के अलावा अन्य व्यक्ति को भी सदस्य बन सकते हैं।
कार्यक्षेत्र - केंद्रीय बैंक का कार्यक्षेत्र संबंधित जिला होता है। जिले में स्थित समस्त सहकारी समितियां अनिवार्य रूप से इसकी सदस्यता ग्रहण करती हैं इस प्रकार यह जिले की समस्त प्राथमिक साख समितियों को नियंत्रण करता है।

राज्य सहकरी बैंक

राज्य सहकारी बैंक सहकारी साख संगठन की सर्वोच्च संस्था है। जिस प्रकार गांव गांव एवं स्थान स्थान पर फैली हुई साख समितियों के नियन्त्रण जिले पर स्थित केंद्रीय बैंक करता है, उसी प्रकार राज्य भर में फैले हुए समस्त केंद्रीय बैंकों  को राज्य सहकारी बैंक संगठित करता है। इस रूप  में यह बैंक समस्त राज्य भर में फैली हुई कृषि सहकारी संस्थाओं की शीर्ष संस्था है।

भूमि विकास बैंक

भूमि विकास बैंक बैंक हैं जो कृषकों को उनकी भूमि बंधक रखकर कृषि विकास कार्यक्रमों के लिए दीर्घकालीन ऋण प्रदान करती हैं
समूह १२ तत्व

समूह १२ तत्व (Group 12 element) आवर्त सारणी (पीरियोडिक टेबल) के रासायनिक तत्वों का एक समूह है। यह आवर्त सारणी के डी (d) खण्ड में आता है। इस समूह में जस्ता (Zn), कैडमियम (Cd) और पारा (Hg) शामिल हैं। इनके अलावा, अपने विद्युदणु विन्यास (इलेक्ट्रानों की संख्या व व्यवस्था) के आधार पर कोपरनिसियम (Cn) भी इसी समूह का सदस्य है, हालाँकि यह केवल एक प्रयोगशाला में बनाया गया पारऐक्टिनाइड कृत्रिम तत्व है। रॉन्टजैनियम का नाभिक (न्यूक्लीयस) बहुत अस्थाई है जिसके कारणवश यह अत्यंत रेडियोधर्मी (रेडियोऐक्टिव) है और इसकी अर्धायु काल (हाफ़ लाइफ़) केवल २९ सैकिंड है।
मालपुआ

इतिहास

वैदिक काल के दौरान आर्यों के द्वारा अनाज के रूप में जौ सबसे ज्यादा खाया जाता था था। इस प्रकार की किस्म अपुपा थी जिसमे जौ के आटे को घी में तलकर या पानी में उबालकर और फिर शहद में डुबाया जाता था। वर्तमान मालपुआ ने इस वैदिक नाम और इसकी तैयारी की प्रकिर्या दोनों को बरकरार रखा है।

बंगाली मालपुआ नुस्खा

यह मालपुआ के तले हुए किस्म का एक नुस्खा है। जिसे चीनी के घोल में डुबो कर इसे त्यार किया जाता है

सामग्री

2.5 कप मैदा
0.5 कप चावल का आटा
2.0 कप चीनी
3.0 कप पानी
1.0 कप कटा हुआ नारियल

तैयारी

इन सभी चीजों को एक साथ मिलाये एवं एक घोल बनाये। अगर इसको अधिक मीठा बनाना हैं है और चीनी दाल सकते है। 
द्वितीय
(50) बनाता है

सामग्री

500 मिलीलीटर घी
इलायची 50 ग्राम
सौंफ़ बीज 20 ग्राम
सूजी 500 ग्राम
संदली सिन्हा

करियर

मुम्बई में आने के कुछ ही समय बाद, संदली सिन्हा एक मॉडल बन गईं। पहली बार लोकप्रियता सोनू निगम की संगीत वीडियो "दीवाना" के साथ मिली। यह संगीत वीडियो संदली को उनकी पहली फिल्म तुम बिन में ले गई, जिसका निर्देशन अनुभव सिन्हा ने और टी-सीरीज़ ने निर्माण किया था। फिल्म में संदली सिन्हा ने एक भोली महिला पिया की भूमिका निभाई, जो परिस्थितियों का शिकार हो जाती है। उनके विपरीत तीन प्रसिद्ध मॉडल थे: प्रियांशु चटर्जी, हिमांशु मलिक और राकेश वशिष्ठ।

निजी जीवन

संदली ने नवंबर 2005 में एक व्यापारी किरण सालस्कर से शादी की और उनके तीन बच्चे हैं।
धुरकोत भन्भने

जनसंख्या

नेपाल के २००१ का जनगणना अनुसार धुरकोत भन्भने का जनसंख्या ३४९४ है। इसमै पुरुष ४५% और महिला ५५% है।
मारिया शरापोवा

टेनिस खिलाड़ी के रूप में आगाज़

यूरी ने शारापोआ के एडमिशन के लिए फ्लोरिडा की प्रसिद्ध निक बोलेटिएरी टेनिस एकेडमी का दरवाजा खटखटाया। प्रशिक्षकों ने नियमों का हवाला देते हुए कहा कि मारिया खेलती तो अच्छा है, लेकिन इसका एडमिशन नहीं हो सकता क्योंकि यह उम्र में काफी छोटी है। यूरी ने हौसला नहीं छोड़ा और दो साल मजदूरी करते हुए मारिया को पब्लिक कोर्ट पर प्रशिक्षण दिलाया। जल्द ही मारिया को बोलेटिएरी एकेडमी में प्रवेश मिल गया।

व्यावसायिक टेनिस कैरियर

17 साल की उम्र में 2004 का विंबलडन खिताब जीतते हुए टेनिस जगत में छा जाने वाली शारपोवा ने 2006 में यूएस ओपन जीता और दुनिया की नंबर एक खिलाड़ी बन गयीं। बाद में हालांकि उनकी रैंकिंग लुढ़क गई, लेकिन फिर भी टेनिस जगत में उनकी मौजूदगी हमेशा महसूस की जाती है। फोर्ब्स के अनुसार एक समय वे दुनिया में सर्वाधिक कमाई करने वाली महिला खिलाड़ी थीं। मार्टिना नवरातिलोवा और स्टेफी ग्राफ जैसी महान खिलाड़ियों ने पूरे कैरिअर में जितनी कमाई की थी, शारापोवा उससे अब कुछ लाख डॉलर ही पीछे हैं। मारिया शारापोवा अभी कई प्रमुख कंपनियों से अनुबंधित हैं। इनमें कैनन, कोलगेट, लैंड रोवर, नाइक, प्रिंस, सोनी एरिकसन, टैग ह्यूएर और ट्रॉपिकाना शामिल हैं। उनका पेप्सी का विज्ञापन जापान में प्रसारित होता है। टेनिस और विज्ञापन जगत में राज करने के साथ ही शारापोवा सर्च इंजन पर भी लोकप्रिय हैं। याहू के अनुसार पिछले साल खेल से जुड़ी क्वेरीज में शारापोवा सबसे ज्यादा लोकप्रिय रहीं। पिछले दिनों हुए ऑस्ट्रेलियन ओपन की वेबसाइट पर भी सर्वाधिक हिट्स शारापोवा के बारे में थीं। सानिया मिर्जा दूसरे स्थान पर रहीं।
लोक संगीत

वैदिक ॠचाओं की तरह लोक संगीत या लोकगीत अत्यंत प्राचीन एवं मानवीय संवेदनाओं के सहजतम उद्गार हैं। ये लेखनी द्वारा नहीं बल्कि लोक-जिह्वा का सहारा लेकर जन-मानस से निःसृत होकर आज तक जीवित रहे। 
राष्ट्रपिता महात्मा गांधी ने कहा था कि लोकगीतों में धरती गाती है, पर्वत गाते हैं, नदियां गाती हैं, फसलें गाती हैं। उत्सव, मेले और अन्य अवसरों पर मधुर कंठों में लोक समूह लोकगीत गाते हैं। 
स्व० रामनरेश त्रिपाठी के शब्दों में जैसे कोई नदी किसी घोर अंधकारमयी गुफा में से बहकर आती हो और किसी को उसके उद्गम का पता न हो, ठीक यही दशा लोकगीतों के बारे में विद्वान मनीषियों ने स्वीकारी है। 
आचार्य रामचंद्र शुक्ल इस प्रभाव को स्वीकृति देते हुए कहते हैं जब-जब शिष्टों का काव्य पंडितों द्वारा बंधकर निश्चेष्ट और संकुचित होगा तब-तब उसे सजीव और चेतन प्रसार देश के सामान्य जनता के बीच स्वच्छंद बहती हुई प्राकृतिक भाव धारा से जीवन तत्व ग्रहण करने से ही प्राप्त होगा।
लोकगीत तो प्रकृति के उद्गार हैं। साहित्य की छंदबद्धता एवं अलंकारों से मुक्त रहकर ये मानवीय संवेदनाओं के संवाहक के रूप में माधुर्य प्रवाहित कर हमें तन्मयता के लोक में पहुंचा देते हैं। लोकगीतों के विषय, सामान्य मानव की सहज संवेदना से जुडे हुए हैं। इन गीतों में प्राकृतिक सौंदर्य, सुख-दुःख और विभिन्न संस्कारों और जन्म-मृत्यु को बड़े ही हृदयस्पर्शी ढंग से प्रस्तुत किया गया है।
संगीतमयी प्रकृति जब गुनगुना उठती है लोकगीतों का स्फुरण हो उठना स्वाभाविक ही है। विभिन्न ॠतुओं के सहजतम प्रभाव से अनुप्राणित ये लोकगीत प्रकृति रस में लीन हो उठते हैं। बारह मासा, छैमासा तथा चौमासा गीत इस सत्यता को रेखांकित करने वाले सिद्ध होते हैं। पावसी संवेदनाओं ने तो इन गीतों में जादुई प्रभाव भर दिया है। पावस ॠतु में गाए जाने वाले कजरी, झूला, हिंडोला, आल्हा आदि इसके प्रमाण हैं।
सामाजिकता को जिंदा रखने के लिए लोकगीतों/लोकसंस्कृतियों का सहेजा जाना बहुत जरूरी है।
कहा जाता है कि जिस समाज में लोकगीत नहीं होते, वहां पागलों की संख्या अधिक होती है। सदियों से दबे-कुचले समाज ने, खास कर महिलाओं ने सामाजिक दंश/अपमान/घर-परिवार के तानों/जीवन संघषों से जुड़ी आपा-धापी को अभिव्यक्ति देने के लिए लोकगीतों का सहारा लिया। लोकगीत किसी काल विशेष या कवि विशेष की रचनाएं नहीं हैं। अधिकांश लोकगीतों के रचइताओं के नाम अज्ञात हैं। दरअसल एक ही गीत तमाम कंठों से गुजर कर पूर्ण हुई है। महिलाओं ने लोकगीतों को ज़िन्दा रखने में महत्वपूर्ण योगदान दिया है। आज वैश्वीकरण की आंधी में हमने अपनी कलाओं को तहस-नहस कर दिया है। अपनी संस्कृतियां अनुपयोगी/बेकार की जान पड़ने लगी हैं। ऐसे समय में जोगिया, फाजिलनगर, कुशीनगर जनपद की संस्था-`लोकरंग सांस्कृतिक समिति´ ने लोकगीतों को सहेजने का काम शुरू किया है। संस्था ने तमाम लोकगीतों को बटोरा है और अपने प्रकाशनों में छापा भी है। संस्था महत्वपूर्ण लोक कलाकारों के अन्वेषण में भी लगी हुई है और उसने रसूल जैसे महत्वपूर्ण लोक कलाकार की खोज की है जो भिखारी ठाकुर के समकालीन एवं उन जैसे जरूरी कलाकार थे।
लाखेरी

जनसांख्यिकी

सन् 2001 की जनगणना के अनुसार लाखेरी की कुल जनसंख्या 26,910 थी। जिसमें 52% पुरुष एवं 48% महिलाएँ शामिल हैं। लाखेरी की औसत साक्षरता दर 64% है जो राष्ट्रीय औसत 59.5% से अधिक है। यहाँ की पुरुष साक्षरता दर 77% और महिला साक्षरता दर 50% है। यहाँ छः वर्ष से कम उम्र के बच्चों की संख्या कुल जनसंख्या का 14% है।